b'\n_START_ARTICLE_\nTeurastamo\n_START_PARAGRAPH_\nTeurastamo on laitos, jossa teurastetaan tuotantoel\xc3\xa4imi\xc3\xa4 ja jonka tarkoituksena on tuottaa lihaelintarvikkeita. Suomessa teurastetaan el\xc3\xa4imist\xc3\xa4 useimmin sikoja, nautoja (lehmi\xc3\xa4 ja sonneja), lampaita, vuohia ja hevosia. Hevosten teurastamiseen on muutamia erikoisteurastamoja. Hevosten teurastamiseen tarvitaan my\xc3\xb6s erityislupa. Euroopan unionin j\xc3\xa4senyyden my\xc3\xb6t\xc3\xa4 porot pit\xc3\xa4\xc3\xa4 vied\xc3\xa4 lopetettavaksi teurastamoon._NEWLINE_Erityisvaatimuksia teurastukselle asettavat er\xc3\xa4\xc3\xa4t uskonnolliset k\xc3\xa4yt\xc3\xa4nn\xc3\xb6t, kuten juutalaisten ko\xc5\xa1er ja muslimien halal.'